Malleus	
Takonykór, BNO10: A24
	
1. Kórokozó:	Burkholderia (Pseudomonas) mallei	
2. Teendők a beteggel	
2.1. Jelentés:	Bejelentésre kötelezett a gyanús, valószínűsíthető és a megerősített eset. Egy megbetegedést csak egyszer kell bejelenteni. Telefonon, faxon is jelenteni kell az ÁNTSZ-OEK Járványügyi osztályának, valamint a megbetegedés helye szerint illetékes megyei népegészségügyi szakigazgatási szervnek. Járványügyi értesítés küldendő a fertőzés helye szerint illetékes hatósági állatorvosnak.	
	2.1.1. Esetek osztályozása	
	Gyanús eset	---	
	Valószínűsíthető eset
	A klinikai képnek megfelelő eset, amelynél epidemiológiai kapcsolat van egy megerősített esettel.	
	Megerősített eset	Teljesülnek a klinikai és laboratóriumi feltételek.	
	2.1.2. Feltételek	
	Klinikai kritérium	A fertőzés formájától függően:
lokalizált [a fertőzés helyén (bőr, agy, visceralis, tályogok, később fekélyek],
pulmonáris (tüdőgyulladás, tüdőabscessus, broncho-pneumonia), 
septicaemia (fejfájás, fotofóbia, myalgia, lympadenopathia, splenomegalia).	
	Epidemiológiai kritérium	beteg emberrel, állattal történt kontaktus	
	Laboratóriumi kritérium	B. mallei izolálása klinikai mintából vagy
B. mallei nukleinsav kimutatása. 	
2.2. Elkülönítés:	Kötelező. A beteget kijelölt fertőző osztályon a Szent László Kórházban kell elkülöníteni.	
2.3.Mikrobiológiai vizsgálat:	2.3.1. Klinikai mikrobiológiai diagnosztikai vizsgálat:	Kötelező.	
	2.3.2. Járványügyi érdekből végzett mikrobiológiai diagnosztikai vizsgálat:	Kötelező. Haladéktalanul beküldendő váladék (genny, vér, hemokultúra, légúti váladék, BAL) egyidejű telefon vagy fax értesítés mellett az ÁNTSZ-OEK Veszélyes Kórokozók Nemzeti Referencia-laboratóriumába.	
	2.3.3. Felszabadító vizsgálat:	Nem szükséges.	
2.4. Fertőtlenítés:	Szigorított folyamatos és zárófertőtlenítés szükséges.	
3. Teendők a beteg környezetében	
3.1. A beteggel kontaktusba kerültek felkutatása:	Kötelező.	
3.2.Járványügyi érdekből végzett mikrobiológiai szűrővizsgálat:	Nem szükséges.	
3.3. Járványügyi megfigyelés:	A beteg környezetében élő személyeket a beteggel történt utolsó érintkezéstől számított 6 napra járványügyi zárlat alá kell helyezni. 	
3.4. Postexpozíciós profilaxis:	Nem szükséges. 	
3.5. Fertőzőforrás-kutatás:	Kötelező. A fertőző forrást fel kell kutatni és azt a területileg illetékes hatósági állatorvosnak jelenteni kell.	
3.6. A terjesztő közeg felderítése:	---